\NormalFont\ShortTitle{Јаковљева}

{\MT Посланица Јаковљева



\par }\ChapOne{1}{\SH Увод
\par }
{\PP \VerseOne{1}Јаков, слуга Бога и Господа Исуса Христа, поздравља дванаест племена Израиљевих расејаних по свету.


\par }{\SH Искушења
\par }
{\PP \VS{2}Браћо моја, сматрајте за чисту радост кад год вас задесе свакојака искушења,

\VS{3}знајући да кушање ваше вере изграђује истрајност.

\VS{4}Истрајност, пак, нека се покаже савршеном, да бисте ви били савршени и потпуни и без икаквог недостатка.


\par }{\PP \VS{5}Ако коме од вас недостаје мудрости, нека тражи од Бога који свима даје великодушно и без прекора, и он ће му је дати.

\VS{6}Само нека тражи са вером, без икакве сумње, јер онај који сумња сличан је морском таласу који ветар подиже и ваља.

\VS{7}Такав човек нека и не помишља да ће што примити од Господа,

\VS{8}јер је колебљив, те стога непостојан у свим својим поступцима.


\par }{\PP \VS{9}Сиромашни брат нека се хвали својом узвишеношћу,

\VS{10}а онај који је богат – својом понизношћу, јер ће свенути као цвет у трави.

\VS{11}Јер, кад сунце гране са жегом, трава се суши, а цвет у њој вене, те му лепота пропада. Тако ће и богати проћи са својим пословима.


\par }{\PP \VS{12}Блажен је човек који истрајно одолева искушењима, јер ће, будући прекаљен, примити венац живота који је
{\ADD{Бог}} обећао онима који га воле.


\par }{\PP \VS{13}Када је неко изложен искушењу, нека не каже: „Бог ме искушава“, јер Бог се не може искушавати злом, нити он сам кога искушава.

\VS{14}Свако, наиме, подлеже искушењу тако што га његова властита зла жеља одвлачи и мами.

\VS{15}Зла жеља, затим, будући зачета, рађа грех, а учињени грех рађа смрт.


\par }{\PP \VS{16}Не варајте се, браћо моја вољена.

\VS{17}Сваки добар дар и савршен поклон долази нам одозго, од Оца светлости, који се не мења као сенка.

\VS{18}Он нас је по својој вољи родио речју истине, да будемо први међу његовим створењима.


\par }{\SH Слушање и извршавање
\par }
{\PP \VS{19}А ово знајте, вољена моја браћо: нека свако буде брз да чује, спор да одговори, и спор да се разгневи;

\VS{20}јер, човеков гнев не постиже праведност коју Бог тражи.

\VS{21}Зато одбаците сву нечистоту и преосталу злоћу те кротко прихватите реч усађену у вас, која може да вас спасе.


\par }{\PP \VS{22}Не будите они који само слушају реч и тако себе варају; будите они који је извршавају.

\VS{23}Јер онај који слуша реч, а не извршава је, сличан је човеку који посматра своје лице у огледалу;

\VS{24}погледао се, наиме, па отишао, одмах заборављајући како је изгледао.

\VS{25}Али ко се загледа у савршени Закон слободе, те истраје у њему, и не буде заборавни слушач, него онај који га извршава – тај ће бити блажен у ономе што чини.


\par }{\PP \VS{26}Ако неко себе сматра побожним, а не зауздава свој језик, тај вара себе; његова побожност ништа не вреди.

\VS{27}Ово је чиста и неокаљана побожност коју Бог и Отац прихвата: заузимати се за сиромашне и удовице у њиховим неприликама и чувати себе неокаљаним од света.




\par }\Chap{2}{\SH Упозорење против пристрасности
\par }
{\PP \VerseOne{1}Браћо моја, ви који верујете у нашег славног Господа Исуса Христа, не будите пристрасни.

\VS{2}Рецимо да на ваш скуп дође човек са златним прстеном и у скупоценој одећи, а дође и сиромах у прљавој одећи.

\VS{3}Ви погледате на онога што носи скупоцену одећу, па му кажете: „Ти лепо седи овде“, а сиромаху кажете: „Ти стани тамо, или седи ту доле код мојих ногу.“

\VS{4}Нисте ли тако направили разлику међу собом и постали судије са опаким мислима?


\par }{\PP \VS{5}Чујте, вољена моја браћо! Није ли Бог изабрао оне који су сиромашни у свету да буду богати у вери и наследници Царства које је Бог обећао онима који га воле?

\VS{6}А ви сте презрели сиромаха. Па нису ли управо богаташи они који вас тлаче и одвлаче на судове?

\VS{7}Не блате ли управо они лепо име онога по коме се зовете?


\par }{\PP \VS{8}Ако заиста извршавате царски Закон према Писму: „Воли ближњега свога као самога себе“, добро чините.

\VS{9}Али ако сте пристрасни, чините грех и Закон вас кори као преступнике.

\VS{10}Јер ко врши сав Закон, а погреши само у једном, крив је за све.

\VS{11}Јер онај који је рекао: „Не чини прељубе“, такође је рекао и: „Не убиј.“ Према томе, ако и не учиниш прељубу, а убијеш, преступио си Закон.

\VS{12}Говорите и поступајте као они којима ће се судити Законом који ослобађа.

\VS{13}Јер суд је немилосрдан према ономе који није исказивао милосрђе; а милосрђе слави победу над судом!


\par }{\SH Вера и дела
\par }
{\PP \VS{14}Каква је корист, браћо моја, ако неко каже да има веру, а не чини
{\ADD{добра}} дела? Може ли га таква вера спасти?

\VS{15}Ако су неки брат и сестра неодевени и ако оскудевају у свакодневној храни,

\VS{16}а неко од вас им каже: „Желим вам све најбоље, угрејте се и наситите!“, а не дате им оно што је потребно њиховом телу, каква је корист од тога?

\VS{17}Тако и вера, ако није спојена са делима, сама по себи је мртва.


\par }{\PP \VS{18}Иначе, неко би могао да каже: „Ти имаш веру, ја имам дела. Покажи ми своју веру без дела, а ја ћу ти по делима показати своју веру.“

\VS{19}Ти верујеш да постоји један Бог? Добро чиниш. Али и зли духови то верују и дрхте!


\par }{\PP \VS{20}Хоћеш ли доказ, залудни човече, да је вера без дела јалова?

\VS{21}Зар наш отац Аврахам није био делима оправдан приневши свога сина Исака на жртвеник?

\VS{22}Видиш ли да је вера сарађивала са његовим делима, и да је вера по делима постала потпуна?

\VS{23}Тако се испунило Писмо које каже: „Поверова Аврахам Богу, па му је то урачунато у праведност“, и тако би назван Аврахам „пријатељем Божијим“.

\VS{24}Видите да човек не постаје праведан пред Богом само вером, него и делима.


\par }{\PP \VS{25}Исто тако, није ли се и Рахава, блудница, делима оправдала, тако што је угостила уходе и затим их упутила на други пут?


\par }{\PP \VS{26}Наиме, као што је тело без духа мртво, тако је и вера без дела̂ мртва.




\par }\Chap{3}{\SH Зауздавање језика
\par }
{\PP \VerseOne{1}Браћо моја, нека не буде
{\ADD{међу вама}} много учитеља, знајући да ћемо бити строже суђени.

\VS{2}Јер сви ми на много начина грешимо. Ако ко у речи не греши, тај је савршен човек, способан да заузда цело своје тело.


\par }{\PP \VS{3}Када коњима стављамо узде у уста да би нам се покоравали, ми управљамо целим њиховим телом.

\VS{4}Погледајте и лађе: тако су велике и јаки ветрови их покрећу, а њима управља врло мало кормило онамо куда кормилар науми.

\VS{5}Тако је и језик мали уд али се дичи великим делима. Гле, како мала ватра запали велику шуму!

\VS{6}Тако је и језик ватра, свет неправде међу нашим удовима. Он погани читаво наше тело и пали читав животни ток, а пакао га потпаљује.


\par }{\PP \VS{7}Све врсте животиња, птица, гмизаваца и морских животиња дају се укротити и човек их је укротио,

\VS{8}а језик, то немирно зло пуно смртног отрова, нико не може укротити.

\VS{9}Њим благосиљамо Господа и Оца и њим проклињемо људе који су створени по слици Божијој.

\VS{10}Из истих уста излази благослов и проклетство. То тако не треба да буде, браћо моја.

\VS{11}Може ли са истог врела извирати слатка и горка
{\ADD{вода}}?

\VS{12}Може ли, браћо моја, смоква рађати маслине или лоза смокве? Тако ни слан извор не може дати слатку воду.


\par }{\SH Права мудрост
\par }
{\PP \VS{13}Ко је мудар и разуман међу вама? Нека добрим живљењем покаже своја дела у мудрој кроткости.

\VS{14}Али ако у себи носите горку завист и себично истицање, онда се немојте поносити и говорити оно што се противи истини.

\VS{15}Таква мудрост не долази одозго, него је земаљска, људска, од злог духа је.

\VS{16}Јер, где је завист и себично истицање, онде је неред и свако зло.


\par }{\PP \VS{17}А мудрост која долази одозго, пре свега је чиста, затим миротворна, кротка, прилагодљива, пуна милосрђа и добрих плодова, непристрана, нелицемерна.

\VS{18}А праведност је плод који ће убрати они који сеју у миру – они који чине мир.




\par }\Chap{4}{\SH Против неслоге
\par }
{\PP \VerseOne{1}Одакле ратови, одакле сукоби међу вама? Зар не потичу од ваших жудњи које ратују у вашим удовима?

\VS{2}Жудите и немате, убијате и завидите – и не можете да постигнете, ратујете и сукобљавате се. Немате, јер не тражите.

\VS{3}Тражите, али не добијате, зато што тражите што је зло: да бисте утрошили на своје жудње.


\par }{\PP \VS{4}Прељубници! Зар не знате да је пријатељство са светом непријатељство према Богу? Ко, наиме, хоће да буде пријатељ са светом, постаје непријатељ Богу.

\VS{5}Или сматрате да Писмо без разлога говори: „Љубоморно чезне Дух који се настанио у вама“,

\VS{6}али даје већу милост. Зато
{\ADD{Писмо}} говори:

\par }{\Q „Бог се супротставља охолима,

\par }{\QB а понизнима исказује милост.“


\par }{\PP \VS{7}Стога се покорите Богу, а супротставите се ђаволу, па ће побећи од вас.

\VS{8}Приближите се Богу и он ће се приближити вама.

\par }{\PP Очистите руке, грешници! Очистите срца, ви подељене душе!

\VS{9}Тугујте над својом бедом и закукајте! Нека се ваш смех у плач окрене, а ваша радост у жалост!

\VS{10}Понизите се пред Богом, и он ће вас узвисити.


\par }{\SH Не осуђујте један другога
\par }
{\PP \VS{11}Браћо, не оговарајте један другога. Онај, наиме, ко оговара брата или га осуђује, против Закона говори и Закон осуђује. А ако осуђујеш Закон, онда га не извршаваш, већ се постављаш као да си му судија.

\VS{12}Само је један Законодавац и Судија, који може да спасе и погуби. А ко си ти да осуђујеш ближњега?


\par }{\SH Планирање без Бога
\par }
{\PP \VS{13}А сад, ви што говорите: „Данас или сутра поћи ћемо у тај и тај град. Тамо ћемо провести годину дана; трговаћемо и зарадићемо“,

\VS{14}а не знате ни шта ће бити сутра. Шта је ваш живот? Он је као магла која се за кратко спусти, па се потом разиђе.

\VS{15}Уместо да говорите: „Ако да Господ да будемо живи, учинићемо ово или оно.“

\VS{16}А ви се још и хвалите својом надменошћу! Свако такво хвалисање је зло.


\par }{\PP \VS{17}Према томе, ко зна да чини добро, а не чини, грех му је.




\par }\Chap{5}{\SH Опомена богатима
\par }
{\PP \VerseOne{1}Де сад, ви богаташи, заплачите и закукајте, због невоља које ће вас задесити.

\VS{2}Богатство ваше иструну, одећу вам мољци изједоше,

\VS{3}злато и сребро ваше рђа је прекрила, рђа њихова против вас ће сведочити, а огањ прождрети ваша тела. Благо сте згрнули у последње дане!

\VS{4}Ево! Виче плата радника који су жели ваше њиве, коју сте им ви ускратили; вапаји жетелаца допрли су до ушију Господа над војскама.

\VS{5}Живели сте раскошно на земљи и уживали; утовили сте своја срца за дан погубљења.

\VS{6}Осудили сте и убили праведника, а он вам се није противио.


\par }{\SH Патња и истрајност
\par }
{\PP \VS{7}Стога, браћо, будите стрпљиви, док Господ не дође. Погледајте како земљорадник ишчекује драгоцени род земље, стрпљиво чекајући на рану и позну кишу.

\VS{8}Стога и ви истрајте, учврстите своја срца, јер се долазак Господњи приближио.

\VS{9}Не гунђајте, браћо, један против другога да не будете суђени. Гле, Судија већ стоји на вратима!


\par }{\PP \VS{10}За пример стрпљивости у злопаћењу, узмите, браћо, пророке који су говорили у име Господње.

\VS{11}Ево, блаженим називамо оне који су издржали. Чули сте за Јовову стрпљивост и видели сте шта је Господ на крају
{\ADD{учинио}}, јер је Господ веома милостив и милосрдан.


\par }{\PP \VS{12}Изнад свега, браћо моја, не заклињите се ни небом, ни земљом, нити којом другом заклетвом. Ваше „да“ нека буде „да“, и ваше „не“ – „не“.


\par }{\SH Молитва вере
\par }
{\PP \VS{13}Злопати ли се ко међу вама? Нека моли. Радује ли се ко? Нека пева хвалоспев.

\VS{14}Болује ли ко међу вама? Нека позове црквене старешине, а они нека се моле над њим помазујући га уљем у име Господње,

\VS{15}па ће молитва вере исцелити болесника; Господ ће га подићи, и ако је починио грехе биће му опроштено.

\VS{16}Стога исповедајте своје грехе један другоме, и молите се једни за друге да будете исцељени. Много може постићи молитва праведника.


\par }{\PP \VS{17}Илија је био човек као и ми. Он се жарко помолио да не буде кише, и киша није пала на земљу три године и шест месеци.

\VS{18}Онда се поново помолио, и небо је дало кишу, те је земља донела свој род.


\par }{\SH Враћање заблуделих на прави пут
\par }
{\PP \VS{19}Браћо моја, ако ко од вас одлута од истине и неко га врати натраг,

\VS{20}знајте да ће онај који врати грешника с кривог пута спасти његов живот од смрти и покрити мноштво греха.

\par }