\NormalFont\ShortTitle{1. Јованова}

{\MT Прва посланица Јованова



\par }\ChapOne{1}{\SH Реч живота
\par }
{\PP \VerseOne{1}Оно што је било од почетка, што смо чули, што смо својим очима видели, што смо посматрали и својим рукама опипали, то је о њему, Речи живота.

\VS{2}Он, живот, показао се видљивим; ми смо га видели, па сведочимо и објављујемо вам њега, вечни живот који је био са Оцем и нама се објавио.

\VS{3}Што смо видели и чули, то објављујемо и вама, да и ви имате заједништво са нама. А наше заједништво је са Оцем и са Сином његовим, Исусом Христом.

\VS{4}Ово пишемо да наша радост буде потпуна.


\par }{\SH Бог је светлост
\par }
{\PP \VS{5}Ово је вест коју смо чули од њега и јављамо је вама: Бог је светлост и у њему нема никакве таме.

\VS{6}Ако кажемо да имамо заједништво са њим, а живимо у тами, тада лажемо, и не поступамо по истини.

\VS{7}Али, ако живимо у светлости као што је сам Бог у светлости, тада имамо заједништво један са другим, и крв његовог Сина Исуса чисти нас од свакога греха.


\par }{\PP \VS{8}Ако кажемо да немамо греха, сами себе варамо и истине нема у нама.

\VS{9}Ако му, пак, признајемо своје грехе, он је веран и праведан: опростиће нам грехе и очистиће нас од сваке неправде.

\VS{10}Ако кажемо да нисмо згрешили, правимо га лажљивцем и његове речи нема у нама.




\par }\Chap{2}{\PP \VerseOne{1}Дечице моја, ово вам пишем да не згрешите. Али ако ко и згреши, имамо Помагача-Утешитеља пред Оцем, Исуса Христа праведника.

\VS{2}Он је жртва принета ради опроштења наших греха, и не само наших, већ и ради
{\ADD{греха}} целога света.


\par }{\PP \VS{3}А да смо га упознали, знамо по томе што се држимо његових заповести.

\VS{4}Ко год каже да га познаје, а не држи се његових заповести, тај је лажљивац и у њему нема истине.

\VS{5}А ко се држи његове речи, у њему је љубав
{\ADD{према}} Богу заиста дошла до савршенства. По томе знамо да смо у њему.

\VS{6}Ко говори да је у њему, дужан је да живи онако како је он живео.


\par }{\SH Нова заповест
\par }
{\PP \VS{7}Вољени моји, не пишем вам неку нову заповест, него стару заповест коју сте имали од почетка. Та стара заповест је порука коју сте чули.

\VS{8}Но, ипак вам пишем нову заповест, која се испуњава у њему и у вама. Јер, тама пролази, а истинита светлост већ светли.


\par }{\PP \VS{9}Ако неко каже да је у светлости, а мрзи свога брата, и даље је у тами.

\VS{10}Ко воли свог брата остаје у светлости, те није узрок његовом посртању.

\VS{11}Међутим, ко мрзи свога брата, у тами је и по тами се креће, и не зна куда иде, јер му је тама заслепела очи.


\par }{\SH Одвајање од грешног света
\par }
{\Q \VS{12}Ово вам пишем, дечице,

\par }{\QB јер су вам греси опроштени ради његовог имена.


\par }{\Q \VS{13}Пишем вам, очеви,

\par }{\QB јер сте упознали онога који је од почетка.

\par }{\Q Пишем вам, младићи,

\par }{\QB јер сте победили Злога.


\par }{\BB \par }
{\Q \VS{14}Написао сам вама, децо,

\par }{\QB јер сте упознали Оца,

\par }{\Q Написао сам вама, очеви,

\par }{\QB јер сте упознали онога који је од почетка.

\par }{\Q Написао сам вама, младићи, зато што сте јаки,

\par }{\QB и зато што Божија реч живи у вама,

\par }{\QB и зато што сте победили Злога.


\par }{\PP \VS{15}Немојте волети свет нити оно што је у свету. Ако неко воли свет, у њему нема љубави
{\ADD{према}} Оцу.

\VS{16}Наиме, све што је у свету: пожуда тела, пожуда очију и охолост
{\ADD{због}} иметка, не потиче од Оца него од света.

\VS{17}Јер, свет и пожуда за светом пролазе, а ко врши вољу Божију живи заувек.


\par }{\SH Упозорење против лажних учитеља
\par }
{\PP \VS{18}Дечице, последња су времена, и као што сте чули, долази антихрист. Многи антихристи су се већ појавили, и по томе знамо да су последња времена.

\VS{19}Међу нама су били али нису били наши. Јер да су били наши са нама би и остали. Ипак, требало је да се покаже да нису сви наши.


\par }{\PP \VS{20}Али вас је помазао Свети, тако да сви имате знање.

\VS{21}Написао сам вам ово не зато што не познајете истину, већ зато што је познајете; ви, наиме, знате да ни једна лаж не потиче од истине.

\VS{22}Ко је лажљивац ако не онај који тврди да Исус није Христос? Онај који пориче Оца и Сина јесте антихрист.

\VS{23}Ко пориче Сина, нема ни Оца, а ко признаје Сина, има и Оца.


\par }{\PP \VS{24}Нека оно што сте чули од почетка остане у вама. Ако у вама остане оно што сте чули од почетка, остаћете у Сину и Оцу.

\VS{25}А оно што је Христос обећао да ће нам дати јесте вечни живот.


\par }{\PP \VS{26}Ово сам вам написао о онима који вас заводе.

\VS{27}Али ви сте примили помазање\FTNT{*}{{\FR 2:27 }{\FT{Помазање се у посланици односи на Духа Светог.}}} од њега, које остаје у вама, па није потребно да вас ко поучава. Наиме, његов Дух учи вас свему, и то је истина, а не лаж. Стога, како вас је Дух поучио, тако и останите у Христу.


\par }{\PP \VS{28}Да, дечице моја, останите сада у њему, да бисте имали поуздање када се он појави, те да се не постидимо приликом његовог доласка.


\par }{\PP \VS{29}Ако знате да је он праведан, знате и да је свако ко чини правду од Бога рођен.




\par }\Chap{3}{\SH Деца Божија
\par }
{\PP \VerseOne{1}Погледајте колику нам је љубав Отац даровао: толику да се зовемо Божијом децом, као што и јесмо. Свет не зна ко смо ми, јер није упознао њега.

\VS{2}Вољени
{\ADD{моји}}, сад смо деца Божија, а шта ћемо постати то нам још није откривено. Међутим, знамо да ћемо када се он појави бити њему слични, јер ћемо га видети онаквог какав заиста јесте.

\VS{3}И свако ко полаже ову наду у њега, чисти себе као што је он сам чист.


\par }{\PP \VS{4}Свако ко чини грех крши Закон, јер грех је безакоње.

\VS{5}Ви знате да се Христос појавио да уклони грехе и да је он без греха.

\VS{6}Нико ко остаје у њему не живи у греху, а ко живи у греху није га ни видео ни упознао.


\par }{\PP \VS{7}Дечице, не дајте да вас ко заведе. Свако ко чини правду, праведан је, као што је сам Христос праведан.

\VS{8}Ко живи у греху, од ђавола је, јер ђаво греши од почетка. Син Божији је дошао због овога: да уништи дела ђаволска.

\VS{9}Нико ко је од Бога рођен не живи у греху, зато што његово семе пребива у њему. Он не може да живи у греху, јер је рођен од Бога.

\VS{10}По овоме се препознају Божија деца и ђавоља деца: ко год не чини правду и не воли свога брата, не припада Богу.


\par }{\SH Волите један другога
\par }
{\PP \VS{11}Ово је, наиме, порука коју сте чули од почетка: „Волите једни друге!“

\VS{12}Не будите као Кајин који је припадао Зломе, па је убио свога брата. И зашто га је убио? Зато што су његова дела била зла, а дела његовог брата праведна.

\VS{13}Не чудите се, браћо, ако вас свет мрзи.

\VS{14}Ми знамо да смо прешли из смрти у живот по томе што волимо браћу. Ко не воли, и даље је у смрти.

\VS{15}Свако ко мрзи свог брата, јесте братоубица, а ви знате да ни један убица нема вечни живот у себи.


\par }{\PP \VS{16}Љубав смо познали по томе што је
{\ADD{Христос}} положио свој живот за нас. Тако смо и ми дужни да положимо своје животе за браћу.

\VS{17}Ако неко живи у благостању и види свога брата како оскудева, па остане равнодушан према њему, може ли у себи имати љубав према Богу?

\VS{18}Дечице, немојмо волети само речју и језиком, већ делом и истином.


\par }{\PP \VS{19}По томе ћемо знати да припадамо истини, па ћемо умирити нашу савест пред Богом,

\VS{20}ако нас савест у било чему осуђује. Јер, Бог је већи од наше савести и он зна све.

\VS{21}Вољени
{\ADD{моји}}, ако нас савест не осуђује, тада имамо поуздање пред Богом,

\VS{22}па што год затражимо од њега то и добијамо, јер се његових заповести држимо и чинимо оно што је њему угодно.

\VS{23}Ово је његова заповест: да верујемо у његовога Сина Исуса Христа и да волимо један другога онако како нам је заповедио.

\VS{24}Ко држи његове заповести остаје у Богу, и Бог остаје у њему. А по овоме знамо да је он у нама: по Духу којег нам је даровао.




\par }\Chap{4}{\SH Духове треба проверавати
\par }
{\PP \VerseOne{1}Вољени
{\ADD{моји}}, не верујте сваком духу, него проверавајте духове долазе ли од Бога, јер је много лажних пророка изашло у свет.

\VS{2}По овоме се познаје
{\ADD{онај који има}} Божијег Духа: свако ко исповеда да је Исус Христос дошао у телу, долази од Бога,

\VS{3}а сваки дух који не признаје Исуса не долази од Бога. Тај има духа антихристовог, за којега сте чули да ће доћи, и већ сада је у свету.


\par }{\PP \VS{4}Дечице, ви сте од Бога и већ сте надвладали такве. Наиме, моћнији је онај који је у вама, него онај који је у свету.

\VS{5}Они су од света, па зато говоре оно што од света потиче, и свет их слуша.

\VS{6}Али ми смо од Бога. Ко познаје Бога, нас слуша, а ко није од Бога, не слуша нас. По томе препознајемо Духа истине и духа заблуде.


\par }{\SH Бог је љубав
\par }
{\PP \VS{7}Вољени
{\ADD{моји}}, волимо једни друге, јер љубав долази од Бога. Свако ко воли, од Бога је рођен и познаје Бога.

\VS{8}Ко не воли, није познао Бога, јер Бог је љубав.

\VS{9}Бог је показао своју љубав према нама тако што је послао у свет свога јединорођенога Сина да бисмо ми имали живот његовим посредством.

\VS{10}Ово је љубав: нисмо ми заволели Бога, него је Бог заволео нас и послао свога Сина да буде жртва за опроштење наших греха.

\VS{11}Вољени моји, ако нас је Бог толико заволео и ми смо дужни да волимо једни друге.

\VS{12}Бога нико никада није видео, али ако волимо једни друге, Бог остаје у нама, те љубав његова у нама бива савршена.


\par }{\PP \VS{13}По овоме знамо да остајемо у њему и он у нама: дао нам је свога Духа.

\VS{14}А ми смо видели да је Отац послао Сина
{\ADD{да буде}} Спаситељ света.

\VS{15}Ко исповеди да је Исус Син Божији, Бог остаје у њему и он у Богу.

\VS{16}И ми смо упознали љубав коју Бог има према нама и поверовали у њу.

\par }{\PP Бог је љубав и ко живи у љубави, Бог остаје у њему и он у Богу.

\VS{17}Љубав је међу нама дошла до савршенства, да бисмо имали поуздање на Судњи дан. Јер, какав је он, такви смо и ми на овом свету.

\VS{18}У љубави нема страха. Савршена љубав изгони страх, јер страх претпоставља казну. Ко год страхује, није дошао до савршенства у љубави.


\par }{\PP \VS{19}Ми волимо, јер је он први заволео нас.

\VS{20}Ако неко каже: „Волим Бога!“, а мрзи свога брата, лажљивац је. Ко не воли свога брата којега види, не може волети ни Бога којега не види.

\VS{21}Ову заповест имамо од њега: ко воли Бога, да воли и свога брата.




\par }\Chap{5}{\SH Победоносна вера у Христа
\par }
{\PP \VerseOne{1}Свако ко верује да је Исус Христос, рођен је од Бога, и свако ко воли Оца, воли и оног који је рођен од њега.

\VS{2}А да смо деца Божија, знамо по томе што волимо Бога и држимо се његових заповести.

\VS{3}Љубав према Богу значи ово: држати његове заповести. Његове заповести нису тешке,

\VS{4}јер сви који су рођени од Бога побеђују свет. А ово је средство наше победе: наша вера.

\VS{5}Ко побеђује свет, ако не онај који верује да је Исус Син Божији?


\par }{\PP \VS{6}Он, Исус Христос, је онај који је дошао водом и крвљу. Не само водом, него водом и крвљу. А сам Дух сведочи о овоме, јер Дух је истина.

\VS{7}Тако, имамо три сведока:

\VS{8}Духа, воду и крв; а ово троје се слажу.

\VS{9}Ако верујемо људском сведочанству,
{\ADD{знајмо да}} је Божије сведочанство веће. Ово је Божије сведочанство којим је Бог потврдио свога Сина:

\VS{10}ко верује у Сина Божијега има ово сведочанство у свом
{\ADD{срцу}}, а ко не верује Богу, прави од њега лажљивца, јер није поверовао сведочанству којим је Бог потврдио свога Сина.

\VS{11}Ово је сведочанство: Бог нам је дао живот вечни и овај живот је у његовом Сину.

\VS{12}Ко има Сина има живот, а ко нема Сина Божијег, нема живота.


\par }{\SH Вечни живот
\par }
{\PP \VS{13}Ово сам написао вама који верујете у Сина Божијег, да знате да имате вечни живот.

\VS{14}Ово је поуздање које имамо у њега: он нас слуша штогод да затражимо по његовој вољи.

\VS{15}А ако знамо да нас слуша што год затражимо, онда знамо да већ имамо оно што смо тражили од њега.


\par }{\SH Рођени од Бога не остаје у греху
\par }
{\PP \VS{16}Ако неко види свога брата да чини грех који не води у смрт, нека моли за њега и Бог ће му дати живот. То је за оне који не чине смртни грех. Међутим, постоји грех који води у смрт. За такав
{\ADD{грех}} не кажем да се моли.

\VS{17}Свака је неправда грех, али постоји грех који не води у смрт.


\par }{\PP \VS{18}Знамо да свако ко је од Бога рођен не живи грешно, јер га онај који је рођен од Бога чува, и Зли га се не дотиче.

\VS{19}Ми знамо да смо од Бога, а да је сав свет у
{\ADD{власти}} Злога.

\VS{20}Али знамо да је Син Божији дошао и дао нам разум да упознамо Истинитога. А ми смо у Истинитом – у његовом Сину Исусу Христу. Он је истински Бог и вечни живот.


\par }{\BB \par }
{\PP \VS{21}Дечице, чувајте се идола!

\par }