\NormalFont\ShortTitle{Књига пророка Агеја}

{\MT Књига пророка Агеја



\par }\ChapOne{1}{\SH Позив на изградњу Господњег Дома
\par }
{\PP \VerseOne{1}Друге године цара Дарија, у шестом месецу првог дана тога месеца, реч Господња је дошла преко пророка Агеја Зоровавељу, Салатиловом сину који је био управитељ Јуде, и Првосвештенику Исусу, Јоседековом сину. Поручила је:


\par }{\PP \VS{2}„Овако каже Господ над војскама: ’Овај народ говори: „Није време, још није дошло време да се обнови Дом Господњи!“’“


\par }{\PP \VS{3}И онда је дошла реч Господња преко пророка Агеја и поручила:

\VS{4}„А вама је време да живите у својим сређеним кућама, а овај је Дом порушен?!“


\par }{\PP \VS{5}И зато овако каже Господ над војскама: „Размислите о својим путевима!

\VS{6}Сејете много, али мало жањете. Једете, али нисте сити. Пијете, али се нисте напили. Облачите се, али вам није топло; а онај који је зарадио надницу, зарадио је за пробушену кесу.“


\par }{\PP \VS{7}Овако каже Господ над војскама: „Размислите о својим путевима!

\VS{8}На гору се попните и грађу донесите! Обновите Дом да уживам у њему, да прослављен будем – каже Господ.

\VS{9}Много сте очекивали, а ено, мало сте добили! Ја одувам то што у кућу унесете. А зашто? – говори Господ над војскама. Зато што је мој Дом порушен, а сваки од вас своју кућу кући!

\VS{10}Зато су се над вама затворила небеса, нема росе, а земља је ускратила свој род.

\VS{11}Призвао сам сушу на земљу, на горе, на усеве, на ново вино, на уље, на све чиме земља рађа, на људе, на стоку и на сав труд руку.“


\par }{\PP \VS{12}Зоровавељ, Салатилов син и Првосвештеник Исус, Јоседеков син, и сав преостали народ су послушали глас Господа, Бога свога, и све речи пророка Агеја јер га послао Господ Бог њихов. Народ је тада показао страхопоштовање пред Господом.


\par }{\PP \VS{13}А Агеј, гласник Господњи, је пренео народу поруку од Господа и рекао им: „Ја сам са вама – говори Господ.“

\VS{14}Господ је покренуо дух у Зоровавељу, Салатиловом сину, управитељу Јуде и дух у Првосвештенику Исусу, Јоседековом сину, као и дух у свем преосталом народу. Наиме, дошли су у Дом Господа над војскама, Бога свога, и прионули на посао.

\VS{15}А то је било двадесет четвртог дана, шестог месеца друге године цара Дарија.




\par }\Chap{2}{\SH Обећање славе новог Дома
\par }
{\PP \VerseOne{1}Двадесетог дана седмог месеца, реч Господња је дошла преко пророка Агеја. Поручила је:

\VS{2}„Кажи управитељу Јуде Зоровавељу, Салатиловом сину, и Првосвештенику Исусу, Јоседековом сину, и свем преосталом народу:

\VS{3}’Ко је међу вама преосталима видео овај Дом у његовој пређашњој слави? А како вам сада изгледа? Зар сад није као ништа?

\VS{4}Зато сада, Зоровавељу, буди јак – говори Господ. Буди јак, првосвештениче Исусе, сине Јоседеков! Буди јак, сав народе земље – говори Господ. Градите, јер ја сам са вама – говори Господ над војскама.

\VS{5}Ово је обећање које сам вам дао када сте изашли из Египта: мој ће Дух бити међу вама. Не плашите се!’


\par }{\PP \VS{6}Јер овако каже Господ над војскама: ’Још једном ћу, и то ускоро, уздрмати небеса и земљу, море и копно!

\VS{7}Уздрмаћу све народе па ће доћи Чежња\FTNT{*}{{\FR 2:7 }{\FT{Христос.}}} свих народа. Испунићу овај Дом славом – каже Господ над војскама.

\VS{8}Моје је сребро, а и злато је моје – говори Господ над војскама.

\VS{9}Слава овог другог Дома ће бити већа од славе претходног – каже Господ над војскама. Даћу мир месту овом – говори Господ над војскама.’“


\par }{\SH Благослов за онечишћени народ
\par }
{\PP \VS{10}Двадесет четвртог дана деветог месеца, друге године Даријеве, реч Господња је дошла пророку Агеју и поручила:

\VS{11}„Овако каже Господ над војскама: ’Питај свештенике за Закон и реци:

\VS{12}Ево, ако неко носи жртву у скуту својих хаљина, и скутом својим дотакне хлеб, вариво, вино, уље и осталу храну, хоће ли се она посветити?’“

\par }{\PP А свештеници су одговорили: „Неће.“


\par }{\PP \VS{13}Агеј је узвратио: „Ако се особа онечишћена мртвим телом дотакне свих тих ствари, хоће ли се оне онечистити?“

\par }{\PP А свештеници су одговорили: „Онечистиће се.“


\par }{\PP \VS{14}А Агеј је узвратио: „Такав је овај народ и такви су ови људи преда мном – говори Господ – такав је сав труд њихових руку. Нечисто је све што ми тамо приносе.


\par }{\PP \VS{15}Сада вас молим да срцем размислите од данас па уназад, од када је полаган камен за каменом у Дом Господњи.

\VS{16}Од тог времена када би неко на гомили очекивао двадесет мера, било би их десет. А када би неко очекивао да из винске каце заграби педесет нацеђених мерица, било би их двадесет.

\VS{17}Ударао сам вас и сва дела ваших руку медљиком, кукољем и градом. И ниједан од вас ми се није вратио – говори Господ.

\VS{18}Срцем својим размислите од данас па уназад, од двадесет четвртог дана деветог месеца до дана када је основан Господњи Дом. Размислите срцем својим!

\VS{19}Наиме, да ли је зрно у амбару? Па ни лоза, смоква, нар и маслина не рађају плодом.

\par }{\PP А од овога дана ја ћу да благословим!“


\par }{\SH Зоровавељ је Господњи печатни прстен
\par }
{\PP \VS{20}Господња реч је дошла и други пут Агеју двадесет четвртог дана тог месеца:

\VS{21}„Реци Зоровавељу, управитељу Јуде: ’Ја ћу уздрмати небеса и земљу!

\VS{22}Претурићу престо царствима и уништићу снагу царствима народа. Преврнућу бојна кола и њихове возаче па ће попадати коњи и њихови коњаници, и то сви до једног од мача свог брата.


\par }{\PP \VS{23}Тога ћу дана – говори Господ над војскама – да те узмем, о, Зоровавељу, Салатилов сине, слуго мој! Говори Господ: учинићу те печатним прстеном јер сам те изабрао – говори Господ над војскама.’“

\par }