\NormalFont\ShortTitle{2. Петрова}

{\MT Друга Петрова посланица



\par }\ChapOne{1}{\PP \VerseOne{1}Симон Петар, слуга и апостол Исуса Христа, поздравља оне који су праведношћу нашега Бога и Спаситеља Исуса Христа, примили исту драгоцену веру као и ми.


\par }{\PP \VS{2}Милост вам и мир у изобиљу познањем Бога и Исуса, Господа нашега.


\par }{\SH Живот достојан Божијег позива
\par }
{\PP \VS{3}Његова божанска сила дала нам је све што је потребно за живот у побожности, кроз познање онога који нас је позвао својом славом и добротом.

\VS{4}Тиме нам је даровао драгоцена и велика обећања да помоћу њих умакнемо поквареним жељама које владају у свету, те постанемо учесници у божанској природи.


\par }{\PP \VS{5}Зато уложите сав труд да своју веру удружите са добротом, доброту са знањем,

\VS{6}знање са уздржљивошћу, уздржљивост са постојаношћу, постојаност са побожношћу,

\VS{7}са побожношћу братољубље, а са братољубљем љубав.

\VS{8}Јер ако поседујете ове
{\ADD{врлине}} и развијате их, нећете бити беспослени и неплодни у познању Господа нашег Исуса Христа.

\VS{9}А ко тих
{\ADD{врлина}} нема, тај је слеп и кратковид, јер је заборавио да је био очишћен од својих пређашњих греха.


\par }{\PP \VS{10}Зато, браћо, уложите труда да својим животом потврдите да вас је Бог позвао и изабрао; ако тако чините, никада нећете посрнути.

\VS{11}Тако ће вам се, наиме, великодушно обезбедити сигуран улазак у вечно Царство Господа нашега и Спаситеља Исуса Христа.


\par }{\PP \VS{12}Зато ћу настојати да вас увек подсећам на све то, иако ви то већ знате и утврђени сте у истини коју сте примили.

\VS{13}Сматрам исправним да вас, док сам још у овом телу, будим својим подсећањем.

\VS{14}Знам, наиме, да ћу убрзо одложити овај мој шатор, као што ми је то обзнанио наш Господ Исус Христос.

\VS{15}Зато ћу се нештедимице трудити да се ви и после мог одласка сећате ових ствари.


\par }{\SH Поузданост апостолског сведочанства
\par }
{\PP \VS{16}Јер, ми вам нисмо обзнанили силу и долазак Господа нашег Исуса Христа служећи се мудро смишљеним причама, него на основу тога што смо били сведоци његовог величанства.

\VS{17}Јер када је примио част и славу од Бога Оца, зачуо се глас
{\ADD{Бога који је}} величанствен у својој слави: „Ово је Син мој вољени, који ми је по вољи!“

\VS{18}Ми смо чули да је тај глас дошао с неба кад смо били с њим на Светој гори.


\par }{\PP \VS{19}По томе знамо да је порука пророка поуздана. Добро је што се те поруке пажљиво држите, као светиљке која светли у мраку, док не сване дан и звезда Даница не засветли у вашим срцима.

\VS{20}А пре свега знајте да се ниједно пророштво Писма не може тумачити самовољно.

\VS{21}Наиме, ниједно пророштво није потекло од људске воље, него су Духом Светим покренути људи говорили од Бога.




\par }\Chap{2}{\SH Лажних учитеља се треба чувати
\par }
{\PP \VerseOne{1}Наиме, међу народом било је и лажних пророка, као што ће и међу вама бити лажних учитеља, који ће уносити погубна учења и порицати Господара који их је откупио. Тако ће на себе навући брзу пропаст.

\VS{2}Ипак, многи ће се повести за њиховом раскалашношћу, па ће се због њих зло говорити о Путу истине.

\VS{3}Вођени похлепом, они ће вас обмањивати својим измишљотинама и искоришћавати вас. Њихова осуда је одавно на снази, и њихова пропаст неуморно чека.


\par }{\PP \VS{4}Јер Бог није поштедео ни анђеле који су сагрешили, него их је оковане бацио у мрачно Подземље, где су предати да се чувају за Суд.

\VS{5}Бог није поштедео ни стари свет, него је сручио потоп на безбожне људе, али је спасао Ноја, проповедника праведности, уз седморо њих.

\VS{6}Тако је и градове Содому и Гомору осудио на пропаст и уништио их огњем, учинивши их примером за остале безбожнике.

\VS{7}Ипак, избавио је праведног Лота којег је мучио развратни живот разузданих људи.

\VS{8}Живећи међу њима, његова праведна душа је патила, док је дан за даном гледао и слушао њихова безаконичка дела.

\VS{9}Господ, дакле, зна како да побожне избави од искушења, и да неправедне држи под казном за Судњи дан,

\VS{10}посебно оне који се поводе за прљавим страстима тела и презиру господство.

\par }{\PP То су дрски и уображени људи који се не устежу од вређања славних.

\VS{11}Па чак ни анђели, иако већи по сили и снази, не износе увредљиве оптужбе против њих пред Господом.


\par }{\PP \VS{12}Ти људи су као неразумне животиње, бића која живе по нагону природе, рођена за лов и убијање, јер не знају кога вређају. Стога ће као животиње и бити истребљени,

\VS{13}сносећи казну за своју неправедност. Они чине разврат усред бела дана и налазе уживање у томе. Погани су и бестидници! Уживају у својим обманама, банчећи на вашим гозбама.

\VS{14}Очи су им пуне прељубе, незасите греха. Они лове колебљиве душе. Срце им је извежбано похлепом.
{\ADD{Божија}} клетва лежи на њима!

\VS{15}Застранили су, напустивши прави пут, те кренули путем Валама, сина Веорова, којем је омилела плата за неправедно дело.

\VS{16}Међутим, био је укорен за свој преступ; немушта магарица је проговорила људским гласом и спречила пророкову лудост.


\par }{\PP \VS{17}Они су као пресахли извори и као облаци гоњени олујом. За њих је припремљена најцрња тама.

\VS{18}Они, наиме, високопарним језиком проповедају бесмислице, те телесним страстима и пороцима маме оне који су тек побегли од оних који живе у заблуди.

\VS{19}Обећавају им слободу, а сами су робови покварености. Наиме, свако је роб онога чиме је свладан.

\VS{20}Јер, ако се они који су побегли од покварености овог света упознавши Господа нашег и Спаситеља Исуса Христа, поново уплићу у њих и подлежу им, њихово последње стање постаје горе него претходно.

\VS{21}За њих би било боље да никад нису ни упознали пут праведности, него што су се, упознавши га, одвратили од свете заповести која им је предата.

\VS{22}Њима се догодило оно што каже истинита пословица: „Вратио се пас на своју бљувотину“ и „окупана свиња враћа се у блато да се ваља.“




\par }\Chap{3}{\SH Нада за хришћане у (духовном) развоју
\par }
{\PP \VerseOne{1}Вољени
{\ADD{моји}}, ово је већ друга посланица коју вам пишем. У њима својим подсећањем будим ваш здрав разум,

\VS{2}да бисте се сетили речи које су свети пророци говорили, и заповести нашега Господа и Спаситеља које су вам апостоли предали.


\par }{\PP \VS{3}Пре свега, треба да знате да ће се у последња времена појавити подругљивци који ће живети по сопственим жељама. Они ће се ругати

\VS{4}и говорити: „Није ли он обећао да ће се вратити? Па где је онда? Јер и наши преци су помрли, а све је исто од како је свет створен.“

\VS{5}Они свесно занемарују да су у давна времена небеса била створена по речи Божијој, и да се по истој речи земља појавила из воде, те опстоји помоћу воде,

\VS{6}а водом је и тадашњи свет био поплављен и уништен.

\VS{7}А садашње небо и земља су истом Божијом речју остављени за уништење. Они се чувају за Судњи дан када ће безбожници бити уништени.


\par }{\PP \VS{8}Али не губите из вида, вољени
{\ADD{моји}}, да је за Господа један дан као хиљаду година, а хиљаду година као један дан.

\VS{9}Господ не одлаже да испуни обећање, како неки мисле, него је стрпљив према вама, јер не жели да ико пропадне, него да се сви покају.


\par }{\PP \VS{10}Јер дан Господњи ће доћи као лопов, и тада ће небеса са силном буком нестати, и небеске силе бити огњем уништене, а земља са свим што је на њој бити опустошена.


\par }{\PP \VS{11}Будући да ће се све ово догодити на овакав начин, како тек свето и праведно морате да живите ви,

\VS{12}који очекујете и пожурујете долазак Дана Божијег, када ће се небеса у пламену распасти и небеске силе зажарене растопити.

\VS{13}А ми по Божијем обећању очекујемо нова небеса и нову земљу, где праведност пребива.


\par }{\SH Завршне опомене
\par }
{\PP \VS{14}Стога, вољени
{\ADD{моји}}, не штедите труда да се нађете неокаљани и беспрекорни пред
{\ADD{Богом}} и да будете у миру
{\ADD{са њим}}.

\VS{15}Сматрајте да је ваше спасење у Господњем стрпљењу, као што вам је и наш вољени брат Павле по даној му мудрости писао.

\VS{16}Он о томе говори у свим својим посланицама. У њима има неких тешко разумљивих ствари, које неупућени и непостојани наопако тумаче. Они то чине и са осталим местима у Писму, на своју сопствену пропаст.


\par }{\PP \VS{17}Према томе, вољени моји, пошто сте унапред упозорени, чувајте се да вас не заведе заблуда безаконика, те да изгубите постојаност.

\VS{18}Растите, стога, у милости и познању Господа нашег и Спаситеља Исуса Христа. Њему
{\ADD{нека је}} слава сада и до Дана вечности. Амин.

\par }